CELEX: 
Language: da
Date: 2020-06-17 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) 2017/40 for så vidt angår evalueringen af skoleordningens gennemførelse

EUROPA-
                         KOMMISSIONEN
                                                 Bruxelles, den 17.6.2020
                                                 C(2020) 3909 final
          KOMMISSIONENS DELEGEREDE FORORDNING (EU) …/…
                                     af 17.6.2020
   om ændring af delegeret forordning (EU) 2017/40 for så vidt angår evalueringen af
                            skoleordningens gennemførelse
DA                                                                                   DA
 ---pagebreak---                                           BEGRUNDELSE
   1.        BAGGRUND FOR DEN DELEGEREDE RETSAKT
   De medlemsstater, der deltager i EU's skoleordning for frugt, grønt og mælk, der blev indført
   ved forordning (EU) nr. 1308/2013, skal evaluere ordningens gennemførelse.
   I nærværende delegerede retsakt fastsættes arten og typen af de oplysninger, som
   medlemsstaterne skal fremlægge i deres evalueringsrapport(er) med henblik på at vurdere,
   hvor effektivt skoleordningen opfylder målsætningen om at øge børns indtag af udvalgte
   landbrugsprodukter og oplyse dem om sunde kostvaner.
   Målet er at forbedre kvaliteten af medlemsstaternes evalueringsrapport(er), som skal foreligge
   senest den 1. marts 2023, og lette Kommissionens vurdering og konsolidering af resultaterne
   på EU-plan.
   2.        HØRINGER FORUD FOR RETSAKTENS VEDTAGELSE
   Kommissionen har hørt eksperter fra medlemsstaterne i ekspertgruppen vedrørende
   landbrugsmarkederne, sektoren for animalske produkter.
   Forud for udarbejdelsen af nærværende delegerede retsakt fremlagde Kommissionen på
   mødet i ekspertgruppen den 20. september 2018 en ikke-bindende vejledning med henblik på
   at bistå medlemsstaterne i deres evaluering af skoleordningen. Vejledningen for evaluering af
   ordningen omfattede 1) definitioner og eksempler med henblik på en fælles forståelse af
   kravene, 2) fælles evalueringsspørgsmål og tilhørende indikatorer og 3) evalueringsrapportens
   overordnede linjer.
   Kommissionen drøftede udkastet til den delegerede retsakt på baggrund af vejledningen for
   evaluering på møderne i ekspertgruppen den 12. december 2019 og den 20. februar 2020.
   Kommissionen fremsendte dette udkast til delegeret retsakt til Europa-Parlamentet og Rådet,
   når der blev indkaldt til møder i ekspertgruppen.
   Udkastet til den delegerede forordning lå på Europa-Kommissionens portal "Deltag i
   debatten" fra den 26. marts til den 23. april 2020 med henblik på at indhente synspunkter fra
   borgere og interessenter. Der kom feedback fra en interessent, European Plant-based Food
   Association (Belgien), som argumenterede for at lade plantebaserede alternativer til
   mælkeprodukter indgå i skoleordningen. Dette rækker videre end retsaktens
   anvendelsesområde.
   3.        JURIDISKE ASPEKTER AF DEN DELEGEREDE RETSAKT
   Nærværende delegerede retsakt ændrer artikel 9 om overvågning og evaluering i
   Kommissionens delegerede forordning (EU) 2017/40.
   I et nyt stykke angives detaljeret arten og typen af de oplysninger, som medlemsstaterne skal
   fremlægge i deres evalueringsrapport(er), og det fastsættes, at medlemsstater, der
   gennemfører ordningen på regionalt plan, kan indgive et tilsvarende antal
   evalueringsrapporter.
DA                                                 1                                              DA
 ---pagebreak---    Sideløbende hermed ændres Kommissionens gennemførelsesforordning (EU) 2017/39 ved en
   gennemførelsesretsakt for at fastsætte detaljerede specifikke regler for ensartet udformning og
   indhold af medlemsstaternes evalueringsrapport(er).
DA                                                 2                                               DA
 ---pagebreak---                   KOMMISSIONENS DELEGEREDE FORORDNING (EU) …/…
                                                   af 17.6.2020
       om ændring af delegeret forordning (EU) 2017/40 for så vidt angår evalueringen af
                                       skoleordningens gennemførelse
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17.
   december 2013 om en fælles markedsordning for landbrugsprodukter og om ophævelse af
   Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr.
   1234/20071, særlig artikel 24, stk. 2, litra b), og artikel 223, stk. 2, litra a), og
   ud fra følgende betragtninger:
   (1)     I henhold til artikel 9, stk. 2, i Kommissionens delegerede forordning (EU) 2017/402
           skal medlemsstaterne evaluere gennemførelsen af skoleordningen for at vurdere, hvor
           effektivt den opfylder skoleordningens målsætninger om at øge børns indtag af
           udvalgte landbrugsprodukter og oplyse dem om sunde kostvaner. For at fremme
           gennemsigtighed og ansvarlighed i forbindelse med anvendelsen af EU-støtte bør arten
           og typen af de oplysninger, som medlemsstaterne skal meddele Kommissionen i deres
           evalueringsrapporter, præciseres.
   (2)     Delegeret forordning (EU) 2017/40 bør derfor ændres —
   VEDTAGET DENNE FORORDNING:
                                                     Artikel 1
   I artikel 9 i delegeret forordning (EU) 2017/40 foretages følgende ændringer:
   (1)        Stk. 2 affattes således:
              "2. Medlemsstaterne evaluerer gennemførelsen af skoleordningen med henblik på at
              vurdere, hvor effektivt den opfylder målsætningerne om at øge skolebørns indtag af
              frugt, grøntsager, mælk og mejeriprodukter og oplyse dem om sunde kostvaner.
              Resultaterne af evalueringen meddeles Kommissionen i form af en
              evalueringsrapport. En medlemsstat, der gennemfører skoleordningen på regionalt
              plan, kan vælge at fremlægge det tilsvarende antal evalueringsrapporter."
   (2)        I stk. 5, første afsnit, affattes indledningen således:
              "Hvis en medlemsstat ikke fremlægger sin evalueringsrapport eller sine
              evalueringsrapporter med resultaterne af den evaluering, der er omhandlet i stk. 2, til
              Kommissionen inden for den frist, der er omhandlet i artikel 8, stk. 2, i
   1
            EUT L 347 af 20.12.2013, s. 671.
   2
            Kommissionens delegerede forordning (EU) 2017/40 af 3. november 2016 om supplerende regler til
            Europa-Parlamentets og Rådets forordning (EU) nr. 1308/2013 for så vidt angår EU-støtte til uddeling
            af frugt og grøntsager, bananer og mælk i uddannelsesinstitutioner og om ændring af Kommissionens
            delegerede forordning (EU) nr. 907/2014 (EUT L 5 af 10.1.2017, s. 11).
DA                                                       3                                                       DA
 ---pagebreak---            gennemførelsesforordning (EU) 2017/39, nedsættes den efterfølgende endelige
           tildeling som følger:
                                             Artikel 2
   Denne forordning træder i kraft på tredjedagen efter offentliggørelsen i Den Europæiske
   Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 17.6.2020.
                                               På Kommissionens vegne
                                               Formand
                                               Ursula VON DER LEYEN
DA                                               4                                           DA